ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1993 για την τροποποίηση των ορίων των μειονεκτικών ζωνών στην Ομοσπονδιακή Δημοκρατία της Γερμανίας κατά την έννοια της οδηγίας 75/268/ΕΟΚ του Συμβουλίου (Το κείμενο στη γερμανική γλώσσα είναι το μόνο αυθεντικό) Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και ορισμένες μειονεκτικές ζώνες (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3, Εκτιμώντας: ότι η οδηγία 85/465/ΕΟΚ του Συμβουλίου σχετικά με τον κατάλογο των μειονεκτικών ζωνών κατά την έννοια της οδηγίας 75/268/ΕΟΚ (3), όπως τροποποιήθηκε τελευταία από την οδηγία 92/92/ΕΟΚ (4), περιγράφει τις ζώνες της Ομοσπονδιακής Δημοκρατίας της Γερμανίας που περιλαμβάνονται στον κοινοτικό κατάλογο των μειονεκτικών ζωνών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ- ότι η γερμανική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών ζωνών που αναφέρονται στο παράρτημα της οδηγίας 92/92/ΕΟΚ, για να ληφθούν υπόψη οι διοικητικές τροποποιήσεις που επήλθαν στις εν λόγω ζώνες- ότι η διοικητική μεταφορά ορισμένων ζωνών που ήδη περιλαμβάνονται στον κατάλογο που αφορά τις ζώνες κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ δεν τροποποιεί τα όρια των ομοιογενών αυτών ζωνών που ήδη έχουν ταξινομηθεί και τηρούν τους δείκτες και τις τιμές, συμπεριλαμβανομένων των κριτιρίων εξαιρέσεως που έχουν επιλεγεί από την οδηγία 86/465/ΕΟΚ για την οριοθέτηση των ζωνών- ότι το σύνολο των ζητουμένων τροποποιήσεων από τη γερμανική κυβέρνηση στα πλαίσια του άρθρου 2 παράγραφος 3 της οδηγίας 75/268/ΕΟΚ δεν καταλήγει σε καμία αύξηση της χρησιμοποιουμένης γεωργικής εκτάσεως του συνόλου των μειονεκτικών ζωνών και, συνεπώς, δεν έχει επίπτωση επί του ορίου που έχει καθορισθεί στο εν λόγω άρθρο- ότι, στη μέριμνα για διαφάνεια, είναι επιθυμητό όπως ο πλήρης κατάλογος των μειονεκτικών περιοχών όπως εμφανίζεται στο παράρτημα της οδηγίας 92/92/ΕΟΚ αποτελέσει αντικείμενο μιας νέας δημοσιεύσεως- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κατάλογος των μειονεκτικών ζωνών στην Ομοσπονδιακή Δημοκρατία της Γερμανίας που αναφέρονται στο παράρτημα της οδηγίας 92/92/ΕΟΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα οδηγία απευθύνεται στην Ομοσπονδιακή Δημοκρατία της Γερμανίας. Βρυξέλλες, 22 Απριλίου 1993.

[Source: multi_eurlex | Tokens: 2480]